Na podlagi 1. in 4. odst. 11.čl. ter 5.odst.13.čl.Zakona o stvarnem premoženju države in samoupravnih lokalni skupnosti (Uradni list RS, št. 86/10 in 75/12), 7. člena Uredbe o stvarnem premoženju države in samoupravnih lokalnih skupnosti (Uradni list RS, št. 34/11,  42/12 in 24/13) in 17. člena Statuta Mestne občine Murska Sobota (Uradni list RS, št.23/07- uradno prečiščeno besedilo in 49/10), je Mestni svet Mestne občine Murska Sobota, na         redni seji dne        sprejel naslednji 

S K L E P 

o sprejetju načrta ravnanja s stvarnim premoženjem 

Mestne občine Murska Sobota za leto 2014
1. člen

S tem sklepom se določi načrt ravnanja s stvarnim premoženjem Mestne občine Murska Sobota za leto 2014. 
Načrt ravnanja s stvarnim premoženjem je sestavljen iz načrta ravnanja z nepremičnim premoženjem občine in načrta ravnanja s premičnim premoženjem občine. 
2. člen

Načrt ravnanja z nepremičnim premoženjem Mestne občine Murska Sobota za leto 2014  je sestavljen iz: 

- načrta razpolaganja z nepremičnim premoženjem, 

- načrta pridobivanja nepremičnega premoženja. 
3. člen

Posamezne vrste nepremičnega premoženja, predvidenega za razpolaganje v letu 2014 ter predvidene metode razpolaganja z orientacijsko vrednostjo nepremičnin so določene v PRILOGI 1 – Načrt razpolaganja z nepremičnim premoženjem. 

Razpolaganje s stvarnim nepremičnim premoženjem pomeni vsak prenos lastninske pravice na drugo fizično ali pravno osebo, zlasti pa to pomeni prodajo, odsvojitev na podlagi menjave ali drug način odplačne ali neodplačne odsvojitve stvarnega premoženja ter vlaganje stvarnih vložkov v pravne osebe zasebnega ali javnega prava.  
Razpolaganje z nepremičnim premoženjem občine se v letu 2014 predvideva v višini 2.389.225,00 EUR.   

4.člen

Posamezne vrste nepremičnega premoženja, predvidenega za pridobivanje v letu 2014 in predvidena potrebna sredstva, so določena v PRILOGI 2 – Načrt pridobivanja nepremičnega premoženja. 

Pridobivanje stvarnega nepremičnega premoženja pomeni vsak prenos lastninske pravice na določenem stvarnem premoženju na samoupravno lokalno skupnost. 
Pridobivanje nepremičnega premoženja se v letu 2014 predvideva v višini 205.247,00 EUR.   

5.člen

Kadar gre za uresničitev javnega interesa v skladu z zakonom ali v drugih utemeljenih primerih, lahko župan Mestne občine Murska Sobota sklepa pravne posle in sprejme spremembe letnega načrta ravnanja z nepremičnim premoženjem občine za leto 2014, kadar orientacijska vrednost posamezne nepremičnine ne preseže 4.000 EUR. 
Skladno s 5.odst.13.čl.Zakona o stvarnem premoženju države in samoupravnih lokalnih skupnosti (Uradni list RS, št.86/10 in 75/12), sprejme župan Mestne občine Murska Sobota načrt ravnanja s premičnim premoženjem Mestne občine Murska Sobota za leto 2014.  

Načrt ravnanja s premičnim premoženjem mora biti usklajen s postavkami sprejetega proračuna Mestne občine Murska Sobota za leto 2014. 
6.člen

Ta sklep začne veljati z dnem sprejetja. 

Številka: 7113-0002/2014-1 (183)
V Murski Soboti, dne ….

Župan

Mestne občine Murska Sobota

Anton ŠTIHEC, univ.dipl.inž.grad.

O B R A Z L O Ž I T E V

I. PRAVNA PODLAGA

Pravna podlaga za sprejem Načrta ravnanja s stvarnim premoženjem občine  je Zakon o stvarnem premoženju države in samoupravnih lokalnih skupnosti (Uradni list RS, št. 86/10 in 75/12; v nadaljevanju: ZSPDSLS). Stvarno premoženje občine obsega nepremično premoženje (zemljišča, zgradbe in objekti) ter premično premoženje (oprema, premični objekti ipd.). 
· Načrt ravnanja z nepremičnim premoženjem lokalne skupnosti vsebuje:  
· načrt razpolaganja z nepremičnim premoženjem za leto 2014. 
· načrt pridobivanja nepremičnega premoženja za leto 2014, 
Uredba o stvarnem premoženju države in samoupravnih lokalnih skupnosti (Uradni list RS, št.34/11, 42/12 in 24/13) določa vsebino posameznega načrta in potrebne podatke, ki morajo biti zajeti v načrtu.  Poleg natančnih podatkov o nepremičninah in premičninah, so obvezni tudi nekateri drugi podatki in sicer navedba metode razpolaganja, obrazložitev ekonomske utemeljenosti pridobivanja ali razpolaganja, podatki o predvideni orientacijski vrednosti. 
III.   NAČRT RAVNANJA Z NEPREMIČNIM PREMOŽENJEM OBČINE

Načrt ravnanja z nepremičnim premoženjem Mestne občine Murska Sobota je v celoti usklajen s proračunom Mestne občine Murska Sobota za leto 2014.  Prihodki iz prodaje iz načrta razpolaganja, so zajeti v posameznih proračunskih postavkah na prihodkovni strani (prihodki iz prodaje stavbnih zemljišč, prihodki iz prodaje kmetijskih zemljišč).  Odhodki za namen nakupov nepremičnin iz načrta pridobivanja nepremičnega premoženja, so zajeti v posameznih proračunskih postavkah na odhodkovni strani (nakupi zemljišč pri posameznih investicijah, ostali nakupi zemljišč). 

a) načrt razpolaganja z nepremičnim premoženjem; 

Prihodki od prodaje zemljišč in objektov v letu 2014 se s tem načrtom predvidevajo v višini 2.389.225,00 EUR.  

b) načrt pridobivanja nepremičnega premoženja; 

Odhodki za nakup nepremičnin v letu 2014 se s tem načrtom predvidevajo v višini 205.247,00 EUR.   
S sklepom se hkrati določi, da lahko župan Mestne občine Murska Sobota, v primerih uresničitve javnega interesa v skladu z zakonom ali v drugih utemeljenih primerih, sprejme spremembe letnega načrta ravnanja z nepremičnim premoženjem občine za leto 2014 in sklepa pravne posle, če orientacijska vrednost posamezne nepremičnine ne presega 4.000,00 EUR. 

Navedena določba je predlagana na podlagi četrtega odstavka 11.čl.ZSPDPO, ki določa, da svet samoupravne lokalne skupnosti lahko določi, da načrt ravnanja z nepremičnim premoženjem pod določeno vrednostjo sprejme organ, pristojen za izvrševanje proračuna samoupravnih lokalnih skupnosti. 

IV. NAČRT RAVNANJA S PREMIČNIM PREMOŽENJEM OBČINE

Nadalje se s predmetnim sklepom tudi določa, da načrt ravnanja s premičnim premoženjem Mestne občine Murska Sobota za leto 2014, sprejme župan, načrt pa mora biti usklajen s postavkami sprejetega proračuna občine za leto 2014.  
Navedena določba je skladna s 5.odst.13.čl.ZSPDSLS, ki določa, da svet samoupravne lokalne skupnosti lahko določi, da načrt ravnanja s premičnim premoženjem sprejme organ, pristojen za izvrševanje proračuna samoupravne lokalne skupnosti. 
V. ZAKLJUČEK

Načrt ravnanja s stvarnim nepremičnim premoženjem Mestne občine Murska Sobota za leto 2014 je tako na prihodkovni kot na odhodkovni strani usklajen s proračunom Mestne občine Murska Sobota za leto 2014. 
Mestnemu svetu Mestne občine Murska Sobota se predlaga, da sprejme predloženi Sklep o načrtu ravnanja s stvarnim premoženjem Mestne občine Murska Sobota za leto 2014. 









Anton ŠTIHEC, univ.dipl.inž.grad

